**BILJEŠKA SA SASTANKA**

|  |  |  |
| --- | --- | --- |
| **Predmet** | Stručna radna skupina za izradu prijedloga Nacionalnog plana razvoja prerade drva i proizvodnje namještaja Republike Hrvatske za razdoblje od 2022. do 2030. godine | |
| Uža radna skupina za tematsko područje „Korištenje drvnog resursa u funkciji ravnomjernog i održivog razvoja prerade drva i proizvodnje namještaja“ | |
| **Tema** | Unapređenje sustava kontinuirane i stabilne opskrbe prerađivača drvnom sirovinom | |
| **Lokacija** | Planinska 2a, 10000 Zagreb | |
| **Datum i vrijeme** | 9. prosinca 2021., s početkom u 13,00 sati | |
| **Prisutni članovi** | * dr. sc. Renata Ojurović, Ministarstvo poljoprivrede – predsjednica   i članovi:   * Danijela Zajac, Ministarstvo poljoprivrede * Robert Blažinović, Ministarstvo gospodarstva i održivog razvoja * doc. dr. sc. Andreja Pirc Barčić, Sveučilište u Zagrebu,   Fakultet šumarstva i drvne tehnologije   * Ksenija Kolarević, Hrvatska obrtnička komora * Jagoda Divić, Hrvatska gospodarska komora, Zajednica za industrijski dizajn * Igor Leščić, Hrvatska, gospodarska komora,   Udruženje drvno-prerađivačke industrije   * Miladin Marković, Hrvatska gospodarska komora,   Udruženje drvno-prerađivačke industrije   * Ivić Pašalić, Hrvatska gospodarska komora,   Udruženje drvno-prerađivačke industrije   * Elmor Baraković, Hrvatska gospodarska komora,   Udruženje drvno-prerađivačke industrije   * Josip Faletar, Hrvatska gospodarska komora,   Udruženje drvno-prerađivačke industrije   * Marija Zeljko, Hrvatska gospodarska komora,   Udruženje drvno-prerađivačke industrije i   * Andreja Čunčić Zorić, Hrvatska komora inženjera šumarstva i drvne tehnologije.   U skladu s člankom 4. točkom 4. Poslovnika o radu, u rad uže radne skupine bili su uključeni predstavnici javnog i privatnih šumoposjednika:   * Ante Sabljić, Hrvatske šume d.o.o. i * Zdenko Bogović, Hrvatski savez udruga privatnih šumovlasnika. | |
| U okviru posebnih ciljeva Nacionalnog plana razvoja prerade drva i proizvodnje namještaja Republike Hrvatske za razdoblje od 2022. do 2030. godine i to jačanje konkurentnosti i inovativnosti prerade drva i proizvodnje namještaja, povećanje produktivnosti i otpornosti prerade drva i proizvodnje namještaja s obzirom na klimatske promjene a posebno cilja jačanje regionalne konkurentnosti i ravnomjerni regionalni razvoj prerade drva i proizvodnje namještaja, predloženo je ugraditi sljedeće:   * Sustav opskrbe drvnom sirovinom iz državnih šuma kojima gospodare HŠ d.o.o. treba biti dinamičan u skladu s relevantnim promjenama te sustavno nadograđivan ne samo u skladu s ekonomskim i tržišnim kretanjima već i sa socijalnim promjenama odnosno uvažavajući geografske, socijalne i gospodarske različitosti potrebno je osigurati ravnomjerne uvjete razvoja svih gospodarskih subjekata na cijelom području Republike Hrvatske. S obzirom na okolišni otisak, opskrba lokalnom sirovinom treba biti vezana za lokalne proizvodnje, prerađena na lokaciji najbližoj mjestu sječe. Mora se razvijati model kojim se oplemenjuje drvni resurs bez obzira na vrstu; potiče rast dodane vrijednosti po proizvodu; stimulira proizvodnja novih proizvoda iz svih vrsta drva do optimuma njegove obrade/prerade; koji pridonosi ponoru/odljevu ugljika kroz proizvod; kojim se ugovorena količina prerađuje isključivo u razredu dovršenosti proizvoda na temelju kojega je i utvrđena; kojim se uvažava ulaganje u znanje, istraživanje i inovacije posebno kod proizvoda viših razreda dovršenosti i to posebno iz vrste hrast, a kod vrsta poput bukva, jela/smreka, joha/ topola uvažava tehnološki optimum; kojim se poštuje mogući stupanj dovršenosti proizvoda prema vrsti drva te; koji uvažava stvarnu potrebu za brojem zaposlenih osoba u proizvodnji odnosno ne veže količine prema broju zaposlenih osoba, čemu u prilog ide i činjenica da veliki broj gospodarskih subjekata pored obrade i prerade drva obavlja i druge proizvodne i uslužne djelatnosti (transport, sječa/ vuča, trgovina i ostalo) na osnovi istog ljudskog resursa. * Proizvodnja paleta i drvene ambalaže veže se za cijeli niz gospodarskih subjekata, u svrhu transporta na siguran i kvalitetan način proizvoda u građevinarstvu, kemijskoj i prehrambenoj industriji kao neizostavni čimbenik logističkog lanca distribucije. U drugim državama članicama Europske unije prepoznata je kao proizvodnja koja i u uvjetima kriznih situacija ima vitalnu važnost za očuvanje radnih mjesta, a bitna je i za stvaranje mrežne suradnje između pojedinih gospodarskih subjekata te ima ulogu u očuvanju radnih mjesta u manje razvijenim sredinama. Za proizvodnju paleta i drvene ambalaže nije bitna sirovina vrste hrast i/ ili bukva već sirovina vrsta topola, vrba, joha, bor koja se koristi za drvnu sječku ili u energanama čiji jedan dio može biti iskorišten za ovu proizvodnju, a čiji se cijeli drvni ostatak ponovno koristi za proizvodnju toplinske energije. S obzirom na zadržavanje ugljika u dugovječnom drvom proizvodu u odnosu na drvo u procesu gorenja, opskrba navedenim, manje traženim vrstama, trebali bi ići u korist gotovog proizvoda, a ulaganja prema tehnološkoj optimizaciji i certificiranju ovih proizvoda s osnove fitosanitarne ispravnosti. * Potrebno je reaktivirati tradicijske hrvatske obrte i tradicijske proizvode (bačve, dječje igračke, drvena galanterija, plovila), čime bi se povećao stupanj finalizacije proizvoda od drva i dodana vrijednost. * Utvrđena sječiva drvna zaliha u šumama privatnih šumoposjednika teško je dostupna kao drvni resurs domaćim prerađivačima iz razloga poput velike rascjepkanosti malih posjeda koji imaju pretežiti udjel, slabije kvalitete drvnih sortimenata, neriješenih imovinsko-pravnih odnosa uslijed čega nije moguća trgovina s obzirom na zakonsku obvezu upisa u Upisnik privatnih šumoposjednika, starosne strukture šumoposjednika, nezadovoljavajuće otvorenosti šumskim prometnicama. | | |
| **Bilješku sastavio** | | Domagoj Pleše |
| **Bilješku odobrila** | | dr. sc. Renata Ojurović |